
REPUBLIKA HRVATSKA
TRGOVAČKI SUD U OSIJEKU
STALNA SLUŽBA USLAVONSKOM BRODU
Trg pobjede 13   	 	 	 	 	 		 
SLAVONSKI BROD    

R E P U B L I K A  H R V A T S K A

R J E Š E N J E


                  	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu  predlagatelja FINANCIJSKE AGENCIJE, Regionalnog centra Zagreb, Podružnice Zagreb za otvaranje stečajnog postupka nad stečajnim dužnikom EKO SEVER proizvodnja društvo s ograničenom odgovornošću za proizvodnju, trgovinu i usluge, skraćena tvrtka: EKO SEVER proizvodnja d.o.o., Zagreb, Vukomerečka cesta 4, OIB 04289266414, kojega zastupa punomoćnica Alemka Šodan, odvjetnica iz Zagreba, dana 06. studenoga 2017. godine

r i j e š i o    j e

 	 	I. Prijedlog Financijske agencije, Regionalnog centra Zagreb, Podružnice Zagreb za otvaranje stečajnog postupka nad  stečajnim dužnikom EKO SEVER proizvodnja društvo s ograničenom odgovornošću za proizvodnju, trgovinu i usluge, skraćena tvrtka: EKO SEVER proizvodnja d.o.o., Zagreb, Vukomerečka cesta 4, OIB 04289266414  se odbija.
 
 	 	II. Određuje se Financijskoj agenciji naknada troškova podnošenja prijedloga za otvaranje stečajnog postupka u iznosu od 175,00 Kn koji iznos će naplatiti iz zaplijenjenih sredstava dok će preostali iznos zaplijenjenih sredstava Financijska agencija osloboditi.   

Obrazloženje

 	 	Zaključkom poslovni broj 7/St-1164/2017-4 od 09. listopada 2017. godine zakazano je ročište radi rasprave o pretpostavkama za otvaranje stečajnog postupka i očitovanja o prijedlogu za otvaranje stečajnog postupka nad stečajnim dužnikom EKO SEVER proizvodnja društvo s ograničenom odgovornošću za proizvodnju, trgovinu i usluge, skraćena tvrtka: EKO SEVER proizvodnja d.o.o., Zagreb, Vukomerečka cesta 4, OIB 04289266414  za dan 06. studenoga 2017. godine, a  na temelju prijedloga za otvaranje stečajnog postupka Financijske agencije, Regionalnog centra Zagreb, Podružnice Zagreb podnesenog na temelju odredbe čl. 110. st. 1. Stečajnog zakona ( dalje: SZ, NN 71/15 ) iz kojeg proizlazi da je stečajni dužnik na dan 01. svibnja 2017. godine imao evidentirane neizvršene osnove za plaćanje u neprekinutom razdoblju od 120 dana, a u iznosu od 88.762,65 Kn i četiri zaposlene osobe. 

 		Rješenjem Visokog trgovačkog suda Republike Hrvatske broj 31 Su 525/17-10 od 26. lipnja 2017.godine predmet je ustupljen ovome sudu na postupanje.
	 	Saslušanjem zakonskog zastupnika dužnika Maria Sever utvrđeno je da je dužnik u međuvremenu postao sposoban za plaćanje, te da dužnik nije niti prezadužen, jer raspolaže imovinom u iznosu većem od 630.000,00 Kn koju čine poljoprivredni strojevi, zalihe poljoprivrednih proizvoda i tražbine, dok obveze dužnika iznose oko 50.000,00 Kn.
 	 	I iz Očevidnika o redoslijedu plaćanja s obračunatom kamatom FINA-e od 03. studenoga 2017. godine proizlazi da dužnik nema obveze po osnovama za plaćanje, a stanje blokade iznosi 0,00 Kn.  	
 	 	Kako je, dakle,  stečajni dužnik u međuvremenu postao sposoban za plaćanje, a stečajni razlog mora postojati u trenutku odlučivanja o prijedlogu za otvaranje stečajnog postupka, to je na temelju odredbe čl. 128. st. 6. SZ-a odlučeno kao točci I. izreke rješenja.
	 	S obzirom da je Financijska agencija podnijela prijedlog za otvaranje stečajnog postupka na temelju odredbe čl. 110. st. 1. SZ-a dana 04. svibnja 2017. godine jer je u trenutku podnošenja prijedloga postojao stečajni razlog nesposobnosti za plaćanje propisan ovom odredbom, a naknadno tj. nakon podnošenja prijedloga utvrđeno da je stečajni dužnik postao sposoban za plaćanje to Financijskoj agenciji pripada naknada troška podnošenja prijedloga za otvaranje stečajnog postupka čija je visina utvrđena sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka ( NN 106/15 ). Nadalje, kako je iz prijedloga za otvaranje stečajnog postupka Financijske agencije vidljivo da je Financijska agencija zaplijenila novčana sredstva u iznosu od 5.000,00 Kn za namirenje troškova stečajnog postupka, to ovaj trošak Financijska agencija treba naplatiti iz zaplijenjenih sredstava, a ostatak iznosa osloboditi sukladno odredbi čl. 112. st. 7 SZ-a. 
 	 	
U Slavonskom Brodu, 06. studenoga 2017. godine


           							                      Stečajna sutkinja
                      						                        Mirna Vujčić
      


NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog dana 
od dana objave rješenja na mrežnoj stranici e-Oglasna ploča sudova. Žalba se 
podnosi  Visokom trgovačkom sudu u Zagrebu  putem ovoga suda  u tri  primjerka.
Žalba ne odgađa ovrhu rješenja.



DNA:
1. Rješenje nepravomoćno
1. Objaviti na mrežnoj stranici e- Oglasna ploča sudova
1. Dostaviti
- dužniku po punomoćnici
 	- Financijskoj agenciji, Regionalnom centru Zagreb

